Cu ocazia Săptămânii europene de luptă împotriva cancerului, comisarul european pentru sănătate Stella Kyriakides anunță că Executivul European va lansa o nouă acțiune comună privind punerea în aplicare a programelor de depistare a cancerului, acțiune ce va fi finanțată cu peste 30 de milioane de euro.
Stella Kyriakides a reamintit cele mai importante progrese în materie de sănătate obținute cu ajutorul Planului european de combatere a cancerului, program emblematic prezentat în 2021 și care a avut parte de o finanțare de 4 miliarde de euro: „Am lansat un număr record de proiecte, acțiuni și inițiative care abordează fiecare etapă a acestei boli, de la prevenție la depistare precoce și tratament, precum și calitatea vieții. Printre acestea se numără zeci de proiecte sprijinite de programul EU4Health, care reunesc expertiza din întreaga UE. Sunt convinsă că aceste acțiuni au un mare potențial de a produce o schimbare reală”, a transmis oficialul european.
De asemenea, aceasta a subliniat că există încă inegalități semnificative în ceea ce privește accesul pacienților europeni la prevenție: „Din păcate, persistă inegalități semnificative în ceea ce privește expunerea la factorii de risc, care îi afectează în special pe cei care provin din medii socioeconomice mai puțin favorizate. Prin revizuirea Codului european împotriva cancerului, dorim să ne asigurăm că cele mai recente date științifice sunt încorporate în sfaturile și orientările adresate publicului. Noua noastră abordare la nivelul UE în ceea ce privește depistarea cancerului a făcut progrese, pe lângă campania de sensibilizare #GetScreenedEU.”
„De asemenea, vom lansa în curând o acțiune comună privind punerea în aplicare a programelor de depistare a cancerului, finanțată cu peste 30 de milioane de euro”, a mai transmis comisarul european.
„Într-o Uniune Europeană a Sănătății puternică, nimeni nu ar trebui să fie lăsat în urmă, indiferent de predispoziția, prognosticul sau istoricul său medical. Cancerul ne afectează pe toți. Numai în timpul necesar pentru a citi această declarație, au fost diagnosticate aproximativ cinci noi cazuri de cancer. În această Săptămână europeană de luptă împotriva cancerului, le datorăm acestora – și tuturor celor afectațo de cancer – să continuăm să facem o schimbare, răspândind demnitate și speranță pentru toți”, a conchis Stella Kyriakides în mesajul său.
You may like
ICI București a prezentat soluții digitale inovative pentru monitorizarea și managementul personalizat al persoanelor vârstnice
Consiliul UE stabilește fundamentele unei viitoare politici industriale europene și invită următoarea Comisie să facă din aceasta un element-cheie al agendei sale
Ministrul Sănătății: Centrul pentru mari arși de la Spitalul Județean de Urgență Timișoara va fi finalizat până la sfârșitul anului
UE pregătește modificarea taxelor vamale pentru coletele de sub 150 de euro pentru a contracara volumele uriașe de colete Shein și Temu, acuzate că nu respectă legislația europeană
Uniunea Europeană a Sănătății. Comisia Europeană publică progresele înregistrate în ultimii 4 ani în politica de sănătate a UE
Ajutorul acordat Iranului de către Comisia Europeană pentru găsirea elicopterului prezidențial nu a avut în spate „motivații politice”
Ministrul Sănătății: Centrul pentru mari arși de la Spitalul Județean de Urgență Timișoara va fi finalizat până la sfârșitul anului
Published
3 days agoon
May 24, 2024Ministrul Sănătății, Alexandru Rafila, a anunțat că Centrul de mari arși de la Spitalul Județean de Urgență Timișoara va fi finalizat până la sfârșitul anului 2024.
„Lucrările la Centrul de mari arși, finanțat de Ministerul Sănătății prin proiectul Băncii Mondiale, înaintează cu repeziciune pentru a oferi cât mai repede pacienților români cele mai înalte standarde de îngrijire. Construcția va fi finalizată până la sfârșitul acestui an, iar centrul va deveni operațional, după dotare și probe tehnologice, până la jumătatea anului viitor”, a transmis ministrul Alexandru Rafila. Le mulțumesc domnului profesor Dorel Săndesc și colegilor mei, Alfred Simonis și Alexandru Rogobete, pentru efortul constant făcut în sprijinul comunității din care provin.”
Reprezentanții Ministerului Sănătății și cei ai constructorului au semnat în mai 2023 contractul de construire a unei clădiri noi în incinta Spitalului Clinic Județean de Urgență «Pius Brânzeu» Timișoara! Investiția constă în construirea unei clădiri noi, în care să funcționeze integrat Centrul de Arși, compus din 6 paturi pentru mari arși, 6 paturi pentru arși intermediari și post-critici și 5 paturi pentru microchirurgie și chirurgie reconstructivă; secția ATI cu 27 paturi; blocul operator cu 25 de săli de operație; spații conexe (Sterilizare, Farmacie, spații administrative și logistice, spații tehnice, etc.) și un heliport. De asemenea, va funcționa și UPU-SMURD cu 58 de posturi.
Valoarea investiției este de 66 milioane de euro, iar durata de execuție este de 26 de luni.
Finanțarea este asigurată în cadrul proiectului privind Reforma Sectorului Sanitar – Îmbunătăţirea Calităţii şi Eficienţei Sistemului Sanitar finanţat din Acordul de Împrumut nr 8362 dintre Guvernul României şi Banca Internaţională de Reconstrucţie şi Dezvoltare (BIRD).
Uniunea Europeană a Sănătății. Comisia Europeană publică progresele înregistrate în ultimii 4 ani în politica de sănătate a UE
Published
5 days agoon
May 22, 2024Comisia Europeană a publicat astăzi, 22 mai, un bilanț al activității sale în sectorul sănătății din ultimii patru ani, perioadă plină de provocări în contextul pandemiei de COVID-19, care a resetat „jocul” decizional al Uniunii Europene în materie de sănătate, având în vedere implicarea limitată a acesteia impusă de tratatele UE. Astfel, în urmă cu patru ani, a luat naștere, în premieră, viziunea pentru o Uniune Europeană a Sănătății, un obiectiv asumat de Comisia von der Leyen și transpus în programe și instrumente de sănătate pentru a contribui la bunăstarea sutelor de milioane de cetățeni ai Europei.
„Viziunea pentru o Uniune Europeană a Sănătății, prezentată în noiembrie 2020, are ca obiectiv să se asigure că statele membre sunt mai bine pregătite să răspundă împreună la viitoarele crize sanitare, sprijinind în același timp politici de sănătate moderne și inovatoare pentru toți cetățenii din UE. Susținute de o finanțare substanțială din partea programului EU4Health, obiectivele Uniunii Europene a Sănătății s-au transformat rapid în rezultate tangibile”, transmite Executivul European în comunicatul oficial.
Cu mai multe acțiuni în curs de desfășurare, Uniunea Europeană a Sănătății a dat rezultate până în prezent:
- Măsuri mai puternice de securitate sanitară, pentru a răspunde mai bine la crize viitoare
Astăzi, UE este mai bine echipată pentru a anticipa, a se pregăti și a răspunde la orice amenințare majoră la adresa sănătății. Acest lucru se datorează unui cadru juridic mai puternic pentru cooperarea în materie de securitate sanitară, agențiilor de sănătate ale UE consolidate și creării Autorității pentru situații de urgență, pregătire și reacție în domeniul sănătății (HERA).
- Acces egal și în timp util la medicamente la prețuri accesibile pentru toți cetățenii
Reforma farmaceutică propusă de UE va oferi unui număr suplimentar de 70 de milioane de cetățeni ai UE acces la medicamente noi, menținând în același timp un sector farmaceutic competitiv în Europa. Reforma se axează pe nevoile cetățenilor UE pentru a se asigura că fiecare are acces la medicamentele de care are nevoie, atunci când are nevoie, indiferent de locul în care locuiește și de boala de care suferă. Această reformă va îmbunătăți, de asemenea, disponibilitatea medicamentelor esențiale prin stabilirea unei serii de măsuri pentru a aborda problema penuriei.
- Un plan de luptă împotriva cancerului, lider mondial
Planul european de învingere a cancerului a lansat o serie de acțiuni semnificative pentru a aborda boala în fiecare etapă – de la prevenire, la diagnosticare și tratament, până la îngrijirea post-cancer. Sprijinit de o finanțare de 4 miliarde EUR din partea UE, planul face deja o diferență în viețile pacienților cu cancer din întreaga Europă.
- Inițiative revoluționare de digitalizare a asistenței medicale
Cetățenii vor avea acces la o asistență medicală mai bună oriunde în UE, grație spațiului european de date medicale (EHDS), un proiect inovator. Respectând pe deplin normele UE în materie de protecție a datelor, EHDS valorifică întregul potențial al tranziției digitale și va permite, de asemenea, o mai bună utilizare a datelor pentru cercetarea și dezvoltarea de medicamente care schimbă vieți.
- Acțiune cuprinzătoare pentru o mai bună sănătate mintală
Abordarea cuprinzătoare a UE privind sănătatea mintală recunoaște că sănătatea noastră mintală este la fel de importantă ca și sănătatea noastră fizică și afectează persoane din toate mediile. Aceasta constă în acțiuni de amploare, susținute de peste 1,2 miliarde EUR, pentru a promova bunăstarea mintală, a îmbunătăți serviciile de prevenire și de sprijin și a elimina stigmatizarea în acest domeniu important.
- Norme pentru a spori siguranța pacienților și pentru a asigura aprovizionarea cu medicamente
Donatorii și destinatarii de substanțe de origine umană, cum ar fi sângele și celulele, vor beneficia de o protecție sporită în temeiul normelor UE revizuite. Măsurile de prevenire a oricărei întreruperi a aprovizionării cu medicamente și dispozitive medicale esențiale înseamnă că cetățenii pot continua să se bazeze pe produse medicale, tratamente și terapii sigure și eficiente.
- O abordare „O singură sănătate” pentru a aborda riscurile majore pentru sănătate
Prin recunoașterea legăturii dintre sănătatea umană, animală și cea a mediului, Europa este mai bine poziționată pentru a dezvolta politici mai puternice în vederea abordării provocărilor majore în materie de sănătate, cum ar fi rezistența antimicrobiană și impactul schimbărilor climatice asupra sănătății.
Politica de sănătate a UE și rolul Comisiei Europene
Uniunea ca entitate nu are competențe în materie de sănătate. Conform tratatelor UE, acest domeniu ține de prerogativele și responsabilitatea statelor membre, de unde caracterul preponderent național al reacțiilor inițiale la declanșarea pandemiei de COVID-19.
Cu toate acestea s-a putut remarca faptul că, pe măsură ce în rândul statelor membre s-a conștientizat mai bine nevoia unei coordonări la nivel european a eforturilor de gestionare a crizei sanitare, rolul și implicarea instituțiilor europene, în special cel al Comisiei Europene, au căpătat o valoare considerabilă.
Responsabilitatea principală pentru sănătatea publică și, în special, pentru sistemele de sănătate revine statelor membre. Cu toate acestea, UE joacă un rol important în îmbunătățirea sănătății publice, prevenirea și gestionarea bolilor, atenuarea surselor de pericol pentru sănătate și armonizarea strategiilor în materie de sănătate între statele membre.
Un lucru este cert: sănătatea a fost prioritară pe agenda Comisiei von der Leyen. În primul său discurs anual, rostit în plenul Parlamentului European, președinta Ursula von der Leyen a militat pentru o Uniune Europeană a Sănătății.
„Pentru mine, este foarte clar – trebuie să construim o Uniune Europeană a Sănătății mai puternică. Iar pentru a începe să transformăm acest lucru în realitate, trebuie să tragem acum primele învățăminte din criza din domeniul sănătății. Este mai clar ca niciodată că trebuie să discutăm problema competențelor în domeniul sănătății. Și cred că aceasta este o sarcină nobilă și urgentă pentru Conferința privind Viitorul Europei.”
-Ursula von der Leyen (2020)
Alexandru Rafila: Accesul pacienților oncologici la cele mai moderne resurse terapeutice rămâne o prioritate pentru MS
Published
3 weeks agoon
May 9, 2024Ministerul Sănătății lansează consultarea de piață pentru proiectarea, construcția și dotarea „Centrului de Excelență pentru Diagnosticare și Tratament cu Protonoterapie”, informează un comunicat, remis CaleaEuropeana.ro.
La doar 10 zile de la semnarea Ordinului de Ministru prin care se înființează Grupul tehnic de lucru pentru construirea Centrului Naţional de Protonoterapie în valoare de 70 de milioane de euro, Ministerul Sănătății lansează etapa de consultare de piață pentru serviciile integrate: proiectare, execuție și dotare, necesare dezvoltării proiectului.
„Accesul pacienților oncologici la cele mai moderne resurse terapeutice rămâne o prioritate pentru MS. Va fi construit singurul centru de protonoterapie din sud-estul Europei. Ministerul Sănătății se implică direct pentru ca această metodă avansată de tratament a pacienților oncologici să fie realizată în cel mai scurt timp. După realizarea celor 7 centre noi de radioterapie, asigurarea accesului la radioterapia stereotactică, continuăm cu cea mai mare investiție în echipamente medicale destinate pacienților oncologici”, a declarat Prof. Univ. Dr. Alexandru Rafila, ministrul Sănătății.
„Nu doar scriem proiecte. Le dezvoltam și le finalizăm. Pentru prima oară, protonoterapia va putea fi făcută în România”, a continuat ministrul Sănătății.
Prin lansarea consultării de piață, Ministerul Sănătății urmărește crearea unui cadru coerent și corect în care se va înregistra documentația de atribuire. În consecință, întreaga procedură se va înregistra într-un cadru transparent, corect și competitiv, în conformitate cu legislația în vigoare.
„La doar 10 zile de la înființarea grupului tehnic de lucru demarăm consultarea de piață, care se va finaliza la 31 mai. Ritmul de astăzi îmi dă încredere că putem demara licitația în luna august. Vom avea primul Centru Național de Protonoterapie din regiune și mă bucur că reușim să îl construim aici, în România”, a declarat Alexandru Rogobete, secretar de stat.
Investiția totală în noul Centru de Excelență pentru Diagnosticare și Tratament cu Protonoterapie este estimată la 70 de milioane de euro și susținută din fonduri structurale europene.
Concrete & Design Solutions
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: “Mediul economic va fi mai dificil în 2013”
Premierul Italiei, Mario Monti, a demisionat
Trending
- ROMÂNIA DIGITALĂ5 days ago
- NATO5 days ago
- ROMÂNIA5 days ago
- INTERNAȚIONAL1 week ago
- ROMÂNIA4 days ago